Ernesto Valverde

Ernesto Valverde (s. 4. helmikuuta 1964) on espanjalainen jalkapallovalmentaja ja entinen pelaaja. Hän on toiminut kesäkuusta 2022 alkaen Athletic Bilbaon päävalmentajana.

 Pelaajaura 

Baskisukuinen Valverde syntyi Extremadurassa, mutta muutti perheensä mukana Baskimaalle jo varhaisessa vaiheessa elämäänsä. Perhe asettui Vitoria-Gasteiziin, jonka seurassa Alavésissa hyökkääjänä pelannut Valverde aloitti ammattilaisuransa. Myöhemmin hän edusti myös Sestao Sportia, mutta todellisen läpimurtonsa hän teki Españolissa, jonne Javier Clemente hankki hänet kesällä 1986.

Valverde oli yksi Españolin joukkueen avainpelaajista, kun se sijoittui Espanjan pääsarjan kolmanneksi kaudella 1986–1987.Ficha del jugador LFP. Viitattu 4.2.2008. Sijoituksen ansiosta joukkue pääsi seuraavan kauden Uefa-cupiin, jossa se eteni aina loppuotteluun asti. Español voitti kotikentällään pelatun ensimmäisen osaottelun 3–0, mutta vastustaja Bayer Leverkusen toisti saman toisessa osaottelussa. Ratkaisu eteni maalittoman jatkoajan kautta rangaistuspotkukilpailuun, jonka Español hävisi 3–2.Resurgent Leverkusen hold their nerve Uefa. Viitattu 4.2.2008. Loukkaantumisesta kärsinyt Valverde seurasi toisen osaottelun vaihtopenkiltä, sillä seura oli päässyt paikallisvastustaja Barcelonan kanssa sopuun pelaajan myymisestä ja halusi suojella häntä lisävammoilta.

Valverden ura Barcelonassa oli kaikesta huolimatta loukkaantumisten rikkoma, sillä aikaisempi vamma uusiutui harjoituksissa jo ennen uuden kauden alkua. Barcelonan-vuosinaan hän saavutti kuitenkin pelaajauransa suurimmat meriitit ollen osa joukkuetta, joka voitti Cup-voittajien cupin vuonna 1989 ja Espanjan cupin vuonna 1990. Johan Cruijffin valmentaman niin sanotun Dream Teamin varsinaista voittokulkua Valverde seurasi Athleticista, jonne hän valmentaja Clementen tavoin siirtyi vuonna 1990. Athleticissa hän teki kaudella 1990–1991 uransa maaliennätyksen (14 maalia) ja muodosti myöhemmin tehokkaan hyökkäyskaksikon José Ángel Zigandan kanssa. Espanjan maajoukkueessa Valverde esiintyi ensimmäisen ja ainoan kerran EM-karsintaottelussa Islantia vastaan vuonna 1990.Jugadores de la Selección  Fútbol en la Red. Viitattu 4.2.2008. Hän päätti pelaajauransa Mallorcassa kaudella 1996–1997.

 Valmentajaura 

Myöhemmin vuonna 1997 Valverde aloitti valmentajauransa Athleticin juniorijoukkueissa, josta hän eteni edustusjoukkueen apulaisvalmentajan, apulaisurheilutoimenjohtajan ja reservijoukkueen päävalmentajan tehtävien kautta edustusjoukkueen päävalmentajaksi kaudeksi 2003–2004.Cuerpo técnico  RCD Espanyol. Viitattu 4.2.2008. Samaisella kaudella hän valmensi joukkueen pääsarjan viidenneksi, joka oli sen paras sijoitus sitten kauden 1997–1998 toisen sijan. Seuraavan kauden Uefa-cupin lohkovaiheessa joukkue saavutti muun muassa historiallisen 7–1-voiton Standard Liègestä.Athletic in seventh heaven Uefa. Viitattu 4.2.2008. Eurocup-taival päättyi lopulta jo ensimmäisellä pudotuspelikierroksella Austria Wieniä vastaan,Sionko strikes stun Athletic Uefa. Viitattu 4.2.2008. mutta Espanjan cupissa joukkue ylsi välieriin.Spain Cup Tournaments 2004/05 RSSSF. Viitattu 4.2.2008. Kauden jälkeen Valverde joutui kuitenkin luopumaan paikastaan ajauduttuaan törmäyskurssille seuran puheenjohtajan Fernando Lamikizin kanssa.

Välivuoden jälkeen Valverde otti vastaan RCD Espanyol päävalmentajan tehtävät kesällä 2006. Kaudella 2006–2007 hän johti joukkueen Uefa-cupin loppuotteluun, jossa vastaan asettui toinen espanjalaisjoukkue Sevilla. Suuren osan ottelusta miesalivoimalla pelannut Espanyol onnistui kahdesti tasoittamaan tilanteen Sevillan mentyä ensin johtoon. Lopullista ratkaisua jouduttiin – kuten Valverden pelaajaurallakin – hakemaan rangaistuspotkukilpailun kautta, missä Sevilla oli parempi maalein 3–1.Palop ensures cup joy for Sevilla Uefa. Viitattu 4.2.2008. Kaudella 2007–2008 Espanyol jäi Primera Divisiónissa vasta sijalle 12 ja kauden jälkeen Valverde ilmoitti jättävänsä seuran.Espanyolin valmentaja vaihtuu MTV3 Viitattu 27.5.2008.

Päivää Valverden Espanyol-eroilmoitusta myöhemmin ilmoitettiin hänen siirtyvän kreikkalaisseura Olympiakosin uudeksi päävalmentajaksi.Valverde nouveau coach L'Equipe Viitattu 28.5.2008. Valverden debyyttikausi Kreikassa sujui loistavasti, sillä seura varmisti mestaruutensa jo neljä kierrosta ennen loppuaOlympiakos ist am Ziel Kicker Viitattu 25.3.2009. ja voitti myös Kreikan cupin. Cupin jännittävässä loppuottelussa kaatui AEK tiukan rangaistuspotkukilpailun jälkeen 15–14. Varsinaisen peliajan ja jatkoajan jälkeen tilanne oli jo 4–4.Olympiacos prevail in Greek Cup classic Toukokuussa 2009 Valverde jätti yllättäen tehtävänsä Olympiakosissa. Hän ei suostunut seuran palkanalennusvaatimuksiin.Valverde leaves Olympiacos 

Kesäkuussa 2009 Valverde palasi Espanjaan ja Villarrealin päävalmentajaksi. Hän korvasi tehtävässä Real Madridiin siirtyneen Manuel Pellegrinin. Valverden johdolla Villarrealin kausi alkoi kuitenkin murheellisesti sen viruessa pitkään putoamiskamppailussa. Kauden vanhetessa Valverde sai peliin hieman piristystä, mutta voittoja ei silti tullut toivottuun tahtiin. Lopulta 0–2-tappio CA Osasunalle oli liikaa seurajohdolle ja Valverde sai potkut tammikuun viimeisenä päivänä 2010. Villarreal voitti hänen johdollaan vain seitsemän 20 pelatusta ottelusta ja oli La Ligassa kymmenentenä. Villarreal antoi kenkää valmentajalleenMTV3.fi. Viitattu 1.2.2010.

Elokuussa 2010 Valverde palasi kreikkalaisen Olympiakosin päävalmentajaksi. Valverde returns for second coaching stint at Olympiakos Espanjalaisen alaisuudessa Olympiakosilla ei ollut enää asiaa europeleihin, sillä joukkue oli pudonnut Ewald Lienenin alaisuudessa Eurooppa-liigasta. Valverde pystyi keskittämään joukkueen voimat Kreikan liigaan ja tuloksena oli seuran historian 38. mestaruus, joka ratkesi kolme kierrosta ennen sarjan päätöstä. Olympiakos feiert den 38. TitelKicker.de. Viitattu 21.3.2011. Kaudella 2011–2012 Olympiakos taisteli Valverden alaisuudessa jatkopaikasta Mestarien liigassa, mutta joutui tyytymään alkulohkon kolmanteen sijaan. Pelit jatkuivat Eurooppa-liigassa, jossa Olympiakosin tie katkesi toisella pudotuspelikierroksella FK Metalist Harkovaa vastaan. Kreikan liigassa seura varmisti toisen perättäisen mestaruutensa edelliskauden tapaan kolme kierrosta ennen sarjan loppua. Keine Gnade für Panathinaikos: Olympiakos ist Meister! Mestaruudesta huolimatta Valverde ilmoitti huhtikuun lopulla ettei jatka sopimustaan seuran kanssa, vaan jättää Olympiakosin kauden jälkeen. Valverde quitte l'Olympiakos Valverde kruunasi viimeisen Olympiakos-kautensa tuplamestaruuteen, kun joukkue voitti Kreikan cupin finaalissa Atromitosin jatkoajalla 2–1. Olympiakos win Greek Cup to seal domestic double 

Joulukuussa 2012 Valverde teki kauden loppuun ulottuvan sopimuksen La Ligassa kahdenneksitoista valahtaneen Valencian kanssa.Valverde accepts six-month challenge at Valencia Valverde nosti Valencian lopulta viidenneksi. Päätöskierroksen tappio Sevillalle kuitenkin tarkoitti, ettei seura selvinnyt Mestarien liigaan seuraavalle kaudelle. Valverde ilmoitti kauden päätyttyä, että ei jatka joukkueen peräsimessä seuraavalla kaudella.Valverde anuncia que no sigue en el Valencia Marca. Viitattu 2.6.2013. 

Kesäkuussa 2013 Valverde palasi kahdeksan vuoden tauon jälkeen baskiseura Athletic Bilbaon päävalmentajaksi.Ernesto Valverde appointed new coach of Athletic Bilbao Sky Sports. Viitattu 17.11.2013.  Valverden paluu oli menestyksekäs ja heti debyyttikaudellaan hän luotsasi Athleticin La Ligan neljänneksi. Seura pääsi pelaamaan Mestarien liigaan ensimmäistä kertaa sitten kauden 1998–1999. Valverden johdolla Athletic eteni lohkovaiheeseen pudottamalla SSC Napolin karsinnoissa. Tie nousi kuitenkin pystyyn lohkovaiheessa, kun Athletic jäi kolmanneksi FC Porton ja FK Šah’tar Donetskin jälkeen. La Ligassa kausi 2014–2015 päättyi puolestaan seitsemänteen sijaan, minkä myötä Athletic pääsi mukaan Eurooppa-liigaan kaudelle 2015/16. Kotimaan kentillä menestystä tuli kuitenkin Copa del Reyssä, jossa Valverde luotsasi seuransa finaaliin. Mestaruus jäi haaveeksi, kun FC Barcelona oli vahvempi maalein 3–1. Athletic Bilbao 1–3 Barcelona: Copa del Rey final – as it happened! Valverden Athletic sai kuitenkin revanssin Espanjan supercupin finaalissa, jossa se voitti Barcelonan yhteismaalein 5–1. Barcelona ylsi Camp Noulla vain tasapeliin, Athletic Bilbao vei Super Cupin Kaudella 2015/16 Bilbao paransi liigasijoitustaan ollen Valverden alaisuudessa viides. Eurooppa-liigassa Valverde johdatti baskiseuran aina puolivälieriin saakka, kunnes Sevilla FC pudotti Bilbaon rangaistuspotkukilpailussa. Valverden toisen pestin viimeiseksi Bilbaossa jääneellä kaudella 2016–17 seura oli jälleen liigan seitsemäs. Eurooppa-liigassa joukkue putosi yllättäen ensimmäisellä pudotuspelikierroksella kyproslaista APOELia vastaan.Apoel knock out Athletic Bilbao  Kauden jälkeen spekulaatioissa FC Barcelonan valmentajanpestiin yhdistetty Valverde jätti Athleticin.Athletic Bilbao announce Valverde departure amid Barcelona

Valverden sopimus FC Barcelonan kanssa julkistettiin 29. toukokuuta 2017, ja se kattaa kauden 2017–2018.Ernesto Valverde is the new FC Barcelona coach Valverden johdolla Barcelona palasi Espanjan pääsarjan mestariksi vuoden tauon jälkeen. Mestaruus ratkesi huhtikuun lopussa, kun Barcelona voitti RC Deportivo de La Coruñan 2-4 ja karkasi Real Madridin tavoittamattomiin.Lionel Messi hat-trick gives Barcelona La Liga title after win over Deportivo The Guardian. Viitattu 30.4.2018.  Liigamestaruuden myötä Barcelona varmisti tuplamestaruuden, sillä se oli viikkoa aiemmin murskannut Sevillan Espanjan cupin finaalissa 5-0.Five-star Barcelona rout Sevilla to win Copa del Rey Eurosport. Viitattu 30.4.2018.  Valverden debyyttikauden suurin takaisku oli putoaminen Mestarien liigasta puolivälierissä AS Romalle. Barcelona oli voittanut kotiottelunsa 4-1, mutta hävisi Roomassa 3-0 ja putosi vierasmaalisäännön myötä jatkosta.Remarkable Roma knock out Barcelona as Liverpool hold off Manchester City Euronews. Viitattu 30.4.2018.  

Valverde sai potkut 14.1.2020 ja hänen tilalleen tuli espanjalainen Quique Setién. Barcelona oli Valverden johdolla Espanjan pääsarjan kärjessä ja edennyt jatkoon myös Mestarien liigassa. Hänestä tuli ensimmäinen kesken kauden potkut saanut Barcelona-valmentaja sitten tammikuussa 2003 erotetun Louis van Gaalin.Official: Ernesto Valverde sacked, Quique Setién appointed Barcelona coach  AS.com. Viitattu 16.1.2010. 

Kesäkuussa 2022 Valverde palasi Athletic Bilbaon päävalmentajaksi.Ernesto Valverde appointed Athletic Club head coach Athletic. Viitattu 25.7.2022. 

 Meriitit valmentajana 

 UEFA Cupin hopeaa: 2007
 Kreikan mestaruus (3): 2009, 2011, 2012
 Kreikan cup (2): 2009, 2012
 Espanjan mestaruus (2): 2018, 2019
 Espanjan cup: 2018
Hopeaa: 2015, 2019
 Espanjan Supercup (2): 2015, 2018

 Lähteet 

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1964 syntyneet
Luokka:Elävät henkilöt